VS001507
Datum: 1993-05-08T02:00:00.000+02:00
datum_sodbe_i_stopnje: 2003-06-13T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe sluha in njihove posledice
fischer: srednje hudi primeri
odskodnina: 17.648,47 EUR
opombe: II Ips 337/2005. Reviziji tožeče stranke je bilo delno ugodeno in sicer je bila odškodnina za ZŽA zvišana za 2.000 EUR.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Mlad moški. Elektrikar - energetik.

## Škodni dogodek

Poškodba med služenjem vojaškega roka - pri igri nogometa ga je soigralec brcnil v predel vratu in desnega ušesa.

## Poškodba

Pretres možganov, udarnina glave, podkomocionalni sindrom, prizadet sluh na desnem ušesu in nateg mehkih vratnih struktur.

## Telesne bolečine

4.172,92 EUR Hude stalne telsene bolečine - 4 dni, hude občasne telesne bolečine - 1 teden, zmerno hude telesne bolečine - 3 tedne, zmerno hude občasne telesne bolečine - 2 meseca in lažje stalne telesne bolečine - 2 meseca. Lažje občasne telesne bolečine je trpel še ob pregledu po izvedencu februarja 1997.

#### Hospitalizacija

Hospitalizacija na ORL oddelku - 5 dni.

#### Ambulantno zdravljenje

Več kontrolnih pregledov pri nevrokirurgu in otologu.

#### Rehabilitacija

20 x fizikalna terapija.

#### Nevšečnosti med zdravljenjem

Več RTG slikanj, nošenje ovratnice, jemanje analgetikov, jemanje Apaurina.

## Strah

1.043,23 EUR Primarni strah pri oškodovancu ni bil prisoten, saj je do poškodbe prišlo povsem nepričakovano. Sekundarni strah za izid zdravljenja, zlasti strah pred hujšimi posledicami okvare možganov in živčevja (strah pred invalidskim vozičkom), pa je trpel približno 2 meseca.

## Zmanjšanje življenjske aktivnosti

12.432,32 EUR 20-odstotno trajno zmanjšanje življenjskih aktivnosti - 10% za postkomocionalni sindrom ob možganski travmi brez nevroloških izpadov in 10% za enostransko težko naglušnost, ki je posledica kraniocerebalne poškodbe (pretresa možganov in udarnine glave). Oškodovanec je oviran pri opravljanju svojega poklica elektrikarja - energetika, saj ne zmore vseh težjih opravil, zlasti ne dvigovanja bremen ter tistih del, pri katerih je glava v prisilnem položaju oziroma roki v višini iznad ramen. Prav tako ne more več opravljati težjih kmečkih opravil, ki jih je poprej lahko. Ne zmore daljšega branja in gledanja televizije, ker ga prične boleti vrat. Tudi otroka ne zmore več dvigovati ali dalj časa držati na rokah, saj se boji, da mu bo padel na tla. Odreči se je moral različnim oblikam športno rekreativnega življenja. Opustil je igranje nogometa, košarke, tenisa in tek. Zaradi nevrotičnih težav prihaja pogosteje v konflikte. Ima glavobole.

#### Opis invalidnosti

20-odstotna invalidnost.

---

ZOR člen 200, 203